text: Singh
  
  publiceret: 2009-02-02 00:54:24+01:00
  Singh, (panjabi 'løve'), tilnavn, der siden 1699 føjes til alle mandlige sikhers efternavn, når de i puberteten indvies i broderskabet Khalsa 'de rene'. Efter samme mønster navngives kvindelige sikher Kaur 'prinsesse'. Singh er i nyere tid ikke blot et religiøst, men også et nationalt symbol, hvorfor ikke alle bærere af navnet er korrekt indviede sikher.